Luettelo televisiosarjan Downton Abbey jaksoista
Jaksoluettelo > Ensimmäinen tuotantokausi (2010)

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- | --- |
| 1 | 1 | ”Episode One” | Brian Percival | Julian Fellowes | 2010-09-2626. syyskuuta 2010 | 2011-08-3030. elokuuta 2011 |
Huhtikuu 1912. Granthamin jaarli Robert Crawley ja hänen yhdysvaltalaissyntyinen vaimonsa Cora asuvat kolmen tyttärensä ja lukuisten palvelijoidensa kanssa Downton Abbeyn kartanossa Yorkshiressä. Heidän elämäntapansa on säilynyt jo sukupolvien ajan, mutta saapuu uutinen, joka uhkaa vaikuttaa heidän asemaansa ja vaurauteensa. Herra jaarlin serkku James Crawley ja tämän poika Patrick ovat kuolleet RMS Titanicin merionnettomuudessa. Koska Robertilla ja Coralla ei ole poikalasta, tulee jaarlin kolmannen polven serkun pojasta perijä. Herra jaarli ei halua rikkoa sääntöperintöä, jolloin omaisuus irrotettaisiin jaarlin arvonimestä ja jaettaisiin hänen tytärtensä kesken. Siten uusi perijä perisi jaarlin arvonimen lisäksi kaikki suvun maat ja rahat, joista suuri osa on saatu myötäjäisinä Coran suvulta. Vanhin tytär, lady Mary, oli kihloissa pikkuserkkunsa Patrickin kanssa, mutta onnettomuuden jälkeen suvun omaisuuden tulevaisuus ei ole turvattu. Leskikreivitär Violet, herra jaarlin äiti, yrittää määrätietoisesti löytää keinon säilyttää omaisuuden lähisukulaisella ja saada sääntöperinnön kumotuksi, vaikka herra jaarli ja hänen lakimiehensä pitävät tätä mahdottomana.   Hovimestari Carsonin ja palveluskunnan tyrmistykseksi herra jaarli palkkaa entisen palvelijansa John Batesin kamaripalvelijakseen. Palveluskunnasta vain sisäkkö Anna tuntuu pitävän Batesista. Lipevä lakeija Thomas on havitellut Batesin työtä itselleen, ja yrittääkin vaikeuttaa Batesin asettumista taloksi, apunaan Coran juonikas kamarineiti O'Brien. Cora ja Carson yrittävät vakuuttaa herra jaarlin siitä, että Bates on sopimaton työhönsä, mistä Bates pahoittaa mielensä. Perhe saa tietää nuoren Crowboroughin herttuan olevan tulossa vierailulle, nähden tämän erinomaisena puolisona lady Marylle, mutta herttua osoittaakin kiinnostustaan lähinnä palveluskunnan tiloja kohtaan. Herttualle valkenee herra jaarlin suunnitelma tulevasta perijästä, ja tämä viilentää hänen käytöstään. Paljastuu, että herttualla on ollut romanttinen suhde Thomasin kanssa. Thomas yrittää päästä herttuan kamaripalvelijaksi. Herttua ei kuitenkaan voi tarjota hänelle työtä, joten Thomas kiristää herttuaa. Herttua ehtii kuitenkin polttaa Thomasille kirjoittamansa rakkauskirjeet. Herra jaarli pitää päänsä ja pyytää Batesia jäämään. Jakso päättyy uudelle perijälle, Matthew Crawleylle, kirjeen muodossa avautuviin tulevaisuuden näkymiin. 
| 2 | 2 | ”Episode Two” | Ben Bolt | Julian Fellowes | 2010-10-033. lokakuuta 2010 | 2011-09-066. syyskuuta 2011 |
Syyskuu 1912. Matthew Crawley, nuori lakimies ja uusi perijä saapuu Downton Abbeyyn leskeksi jääneen äitinsä Isobelin kanssa. Matthew on haluton sopeutumaan uuteen asemaansa, mutta hänen äitinsä mielestä heidän pitäisi välttää käyttäytymästä perheen oletusten mukaisesti. Matthew vitsailee ajatuksesta naida yksi Crawleyn tyttäristä, kun lady Mary saapuu ja Matthew ihastuukin välittömästi. Leskikreivitär Violet piikittelee avoimesti Isobelia ja niinikään Mary taas Matthew'ta. Aristokraattisen ja ylemmän keskiluokan perheiden välillä on havaittavissa näkemys- ja kulttuurieroja. Matthew järkyttää leskikreivitärtä suunnitelmillaan jatkaa lakimiehenä. Myös Isobel pitää puoliaan leskikreivitärtä vastaan, ja hoitajaksi kouluttautuneena työllistyy paikallisessa sairaalassa. Samaan aikaan Carson on ahdistunut saamastaan kirjeestä ja Anna näkee tämän varastavan ruokaa. Selviää, että Carson on entinen musiikkiteatteriesiintyjä ja että hänen entinen show-partnerinsa Charles Grigg kiristää häntä. Grigg on nykyään lainsuojaton varas, jolle Carson on antanut ruokaa. Vain Bates, Anna, lady Sybil ja herra jaarli todistavat Griggin välikohtausta kartanossa. Herra jaarli on lähinnä huvittunut Carsonin menneisyydestä ja maksaa Griggille uhaten kertoa tästä poliisille, mikäli tämä palaa. Vihamielisyys rouva Crawleyn ja leskikreivittären välillä paisuu, kun rouva Crawley painostaa tohtori Clarksonia tekemään potilaalle toimenpiteen. Leskikreivitär yrittää estää tämän, mutta toimenpide onnistuu ja potilas jää henkiin. Herra jaarli päättää tehdä rouva Crawleysta sairaalan johtokunnan puheenjohtajan, jottei leskikreivittärellä olisi siellä liikaa valtaa. Leskikreivitär pohtii mahdollisuutta lady Maryn ja Matthew'n avioitumisesta, mutta lady Mary on täysin sitä vastaan. 
| 3 | 3 | ”Episode Three” | Ben Bolt | Julian Fellowes | 2010-10-1010. lokakuuta 2010 | 2011-09-1313. syyskuuta 2011 |
Maaliskuu 1913. Cora on mielissään lady Maryn kertoessa, että varakas nuorimies ja mahdollinen kosija Evelyn Napier on tulossa vierailulle. Hän saapuukin turkkilaisen diplomaatin Kemal Pamukin kanssa, joka on Lontoossa Albanian itsenäisyysneuvotteluissa ja lady Mary kiinnostuu tästä. Lady Mary ei olekaan ainoa: Thomas päätyy lähentymään liiaksi turkkilaiseen vieraaseen. Pamuk päättää säästää Thomasin rangaistukselta asiattomasta käytöksestä, jos Thomas tekee jotakin hänelle vastineeksi. Lady Edith yrittää herättää Matthewn kiinnostuksen näyttämällä tälle paikallisia kirkkoja. Lady Edithin harmiksi Matthew onkin kiinnostunut vain rakennuksista eikä hänestä. Bates hankkii itselleen laitteen, jolla hän yrittää korjata linkutustaan, mutta laite osoittautuukin hyvin kivuliaaksi ja vahingolliseksi. Lopulta rouva Hughes huomaa asian ja saa Batesin luopumaan siitä. Sisäkkö Gwenin salaisuus tulee julki. Hän on kouluttautunut kirjekurssilla sihteeriksi. Hän on harmistunut huomatessaan muiden palvelijoiden skeptisyyden ja heidän paheksuvan hänen valintaansa, mutta Bates, Anna ja Lady Sybil rohkaisevat häntä. Illallisella lady Mary on kiinnittänyt huomionsa vain herra Pamukiin, mutta kun tämä yrittää suudella häntä väkisin, Lady Mary estää sen. Siitä lannistumatta Pamuk hiipii yöllä salaa Lady Maryn huoneeseen, Thomaksen avulla. Pamuk viettelee lady Maryn, mutta keskellä yötä kuolee yllättäen lady Maryn sänkyyn. Välttääkseen skandaalin lady Mary joutuu hakemaan Annan ja äitinsä apuun ja he kantavat Pamukin ruumiin takaisin omaan sänkyynsä. Heidän huomaamattaan tapahtuneesta tietämätön kyökkipiika Daisy näkee heidän kantavan ruumista. Cora on tyrmistynyt lady Maryn käytöksestä, mutta lupaa olla kertomatta tästä herra jaarlille, sillä tämä särkisi hänen sydämensä. Lady Mary on hyvin järkyttynyt Pamukin kuolemasta. Jälkimainingeissa Napier ymmärtää lady Maryn käytöksestä, että hänellä ei ole mahdollisuuksia tämän kanssa. 
| 4 | 4 | ”Episode Four” | Brian Kelly | Julian Fellowes, Shelagh Stephenson | 2010-10-1717. lokakuuta 2010 | 2011-09-2020. syyskuuta 2011 |
Toukokuu 1913. Kiertävät markkinat järjestetään naapurikylässä. Anna sairastuu ja pysyy sängyssään päivän, ja Bates yrittää piristää häntä viemällä hänelle ruokaa ja kukkia. Rouva Hughes tapaa jälleen entisen kosijansa, joka kosiikin häntä uudestaan. Rouva Hughes  keskustelee elämänvalinnoistaan Carsonin kanssa ja lopulta kieltäytyy kosinnasta pitkän pohdinnan jälkeen ja vaikuttaa tyytyväiseltä päätökseensä. Thomas pyytää Daisya seurakseen markkinoille, mutta vain ärsyttääkseen Williamia, joka on ihastunut Daisyyn. Vaikka Bates uhkaa Thomasia väkivallalla, hän lähtee omahyväisenä. Molesley kärsii allergiasta, jonka leskikreivitär diagnosoi oikein Isobelin väitettyä sen olevan ruusu. Leskikreivitär on hyvin tyytyväinen oltuaan oikeassa. Carson pelkää Downtonissa olevan varkaita huomatessaan viinikellarista puuttuvan paljon. Lady Sybil jatkaa feminismin kokeilua ja saa inspiraatiota uudelta irlantilaiselta, poliittismieliseltä autonkuljettaja Bransonilta. Vierailtuaan ompelijansa luona lady Sybil yllättää koko perheen näyttäytymällä uudessa housuasussaan ja Bransonin nähdään ihailevan tätä ikkunasta. 
| 5 | 5 | ”Episode Five” | Brian Kelly | Julian Fellowes | 2010-10-2424. lokakuuta 2010 | 2011-09-2727. syyskuuta 2011 |
Elokuu 1913. Bates huomaa Thomasin varastavan viiniä kellarista. Huolestuen siitä, että Bates kertoisi asiasta, Thomas yrittää huijata Batesin varastaneen herra jaarlin antiikkisen nuuskakotelon, mutta hänen aikeensa menevät mönkään. Anna kertoo Batesille rakastavansa tätä, mutta Bates sanoo, etteivät he voi olla yhdessä. Huhut lady Marysta ja ”komeasta turkkilaisesta” vellovat. Daisylla on vaikeuksia pitää näkemänsä salassa, ja neti O'Brienin kannustuksesta Daisy kertoo lady Edithille totuuden, joka kirjoittaa kuulemastaan turkkilaiselle suurlähettiläälle. Vuotuisessa kukkanäyttelyssä Isobel kyseenalaistaa Violetin jokavuotisen voiton ja tukee Molesleyn isää, mikä ärsyttää Violetia. Jalomielisesti Violet kuitenkin luopuu omasta voitostaan ja julistaa Molesleyn isän ruusut voittajaksi. 
| 6 | 6 | ”Episode Six” | Brian Percival | Julian Fellowes | 2010-10-3131. lokakuuta 2010 | 2011-10-044. lokakuuta 2011 |
Toukokuu 1914. Lady Sybilin kiinnostus politiikkaan, naisten oikeuksiin ja tuleviin vaaleihin aiheuttaa vahvoja erimielisyyksiä hänen ja herra jaarlin välillä. Huhut Lady Maryn ja turkkilaisen tapauksesta leviävät ja nyt tapauksesta kuulevat myös Carson ja jopa leskikreivitär. Violet lohduttaa Coraa tämän jouduttua kertomaan tapahtuneesta, mutta Violet järkyttyy tämän ja Lady Maryn teosta ja käytöksestä. Sir Anthony Strallan huomaa Lady Edithin huomaavaisuuden ja aidon kiinnostuksen itseään kohtaan. Neiti O’Brien ja Thomas juonivat jälleen ja yrittävät lavastaa Batesin viinivarkaaksi, vaikka todellisuudessa Thomas itse on viiniä varastanut. Tätä todisti Bates. Thomas saa suostuteltua Daisyn todistamaan Batesia vastaan, mutta Daisy peruu lausuntonsa myöhemmin. Bates yllättää Carsonin, rouva Hughesin ja Annan kertomalla olleensa joskus alkoholisti ja olleensa vankilassa varkaudesta, mutta Carson ei halua luopua hänestä ymmärtäen, että tarinassa on muutakin. Väärin perustein, Lady Sybil saa Bransonin kuljettajakseen Riponiin, jossa Lady Sybil osallistuu täytevaalien tulosten julkaisuun. Lady Sybil loukkaantuu tappelussa, mutta Matthew pelastaa tämän palatessaan töistään. Herra jaarli syyttää Bransonia tapahtuneesta, mutta Lady Sybil puolustaa häntä. Myöhemmin samana iltana Mary ja Matthew keskustelevat ja tunnustavat rakastavansa toisiaan. Herra jaarli ja Cora ovat hyvin mielissään kuullessaan Matthewn kosineen Marya, mutta Coran harmiksi Lady Marysta tuntuu, ettei voi vastata myöntävästi kosintaan kertomatta Matthewlle skandaalisalaisuudestaan. Leskikreivitär pyytää Coralta anteeksi aiempaa käytöstään ja he sopivat, että jos Lady Maryn ja Matthewn jutusta ei tulekaan mitään, he naittavat Lady Maryn jollekin italialaiselle, joka ei ole niin valikoiva. Anna pyytää Batesia jäämään Downtoniin ja he melkein suutelevat, mutta sen keskeyttää tallista kantautuva hevosen äännähtely. 
| 7 | 7 | ”Episode Seven” | Brian Percival | Julian Fellowes | 2010-11-077. marraskuuta 2010 | 2011-10-1111. lokakuuta 2011 |
Kesäkuu-elokuu 1914. Jännitteitä on havaittavissa liittyen arkkiherttua Franz Ferdinandin murhaan. Muu perhe palaa Lontoosta Lady Sybilin seurapiireihin siirtymisen kunniaksi järjestetyistä tanssijaisista, paitsi Lady Mary, joka yöpyy tätinsä luona – hänellä on vielä vastaus annettavana Matthewille. Kaikkien yllätykseksi, Cora on raskaana 18 vuoden jälkeen, ja Lady Maryn täti Lady Rosamund Painswick neuvoo Marya harkitsemaan Matthewn naimista, sillä jos Coran vauva on poika, Matthewn tilanne muuttuu täysin. Lady Mary kuulee Evelyn Napierilta, että Edith on kertonut hänestä ja Pamukista. Neiti O’Brien kirjoittaa Carsonille kirjeen, jossa hän kertoo Batesin sotilasaikoinaan varastaneen rykmentin hopeita. Carson, Anna ja herra jaarli ovat kuitenkin sitä mieltä, ettei Bates kerro koko totuutta. Myöhemmin Rouva Patmore sairastuu ja herra jaarli lähettää tämän Lontooseen leikkaukseen. Anna lähtee hänen kanssaan ja kuulee Batesin äidiltä Batesin ottaneen omille niskoilleen vaimonsa varastelun. Rouva Patmoren ollessa poissa, rouva Crawleyn kokki rouva Bird saapuu hänen tuurajakseen ja rouva Patmore huolestuu perheen pitävän enemmän tämän ruoista. Rouva Patmore pyytää Daisya pilaamaan jonkun aterioista, mutta tämän aikeet paljastuvat. Rouva Bird arvostaa Daisyn lojaalisuutta ja kun rouva Patmore paranee ja palaa töihin, kokit tulevatkin toimeen.  Matthew harmistuu, kun Lady Maryn vastaus viipyy, ja Coran raskaus tuntuu vaikuttavan Lady Maryn ajatuksiin – rakastaako hän Matthewta vai ei. Tohtori Clarksonin avulla Thomas hakee töitä armeijan lääkintäjoukoissa. Vaikka Molesley näkee Thomasin varastavan Carsonin lompakosta rahaa, herra jaarli pyytää Carsonia toimimaan Thomasin osalta vasta hyväntekeväisyyspuutarhajuhlien jälkeen. Thomas jättää eroanomuksensa liittyäkseen armeijan joukkoihin. Lady Mary kertoo Lady Edithille tietävänsä tämän tempusta ja aikovansa kostaa. Kun Lady Mary kuulee Sir Anthony Strallanin aikovan kosia Lady Edithiä, hän manipuloi Strallanin ajattelemaan, että Strallan on vanha ja tylsä, ja hän jättääkin Edithin viipymättä ilman selitystä. Neiti O’Brien on vihainen luullessaan, että Cora aikoo etsiä uuden kamarineidin hänen tilalleen, ja käyttää tilaisuutensa hyväksi rankaisemalla kreivitärtä jättäen saippuan hänen kylpyammeensa viereen lattialle. Neiti O’Brien katuu välittömästi tekoaan, muttei ehdi varoittaa Coraa. Cora liukastuu saippuaan ja saa keskenmenon. Myöhemmin selviää lapsen olleen poikalapsi. O’Brien on hyvin vihainen, kun muu palveluskunta osoittaa sympatiaansa perhettä kohtaan. Thomas pilkkaa heitä ja Williamia, joka suree omaa kuollutta äitiään. Thomasin ja Williamin välit huononevat entisestään. Lankapuhelimet asennetaan kartanoon ja Lady Sybil onnistuu saamaan Gwenille työhaastattelun puhelinyhtiöön. Kun Branson kuulee hyvät uutiset Gwenin haastattelusta, hänen hyvin läheinen suhteensa Lady Sybiliin saa rouva Hughesin varoittamaan Bransonia. Molesleyn kiinnostus Annaan saa Batesin tunteet roihuamaan ja Anna saa tältä vastakaikua omille tunteilleen. Mary valmistautuu naimaan Matthewn, mutta järkyttyy Matthewn epäillessä Lady Maryn motiiveja naida hänet, ja aikoo lähteä Downtonista. Viimeisessä kohtauksessa kesken puutarhajuhlien, herra jaarli saa kiireisen sähkeen ja julistaa Britannian olevan sodassa Saksan kanssa, merkaten näin ensimmäisen maailmansodan alkua.